L'Escola d'Adults inicia el curs 2020/2021 amb 225 alumnes matriculats
25 de setembre de 2020

• El centre ha adoptat totes les mesures d'higiene i protecció per a convertir-se en un espai segur per a estudiants i professorat.

Un total de 225 alumnes del Centre Municipal de Formació de Persones Adultes  (EPA) han iniciat aquesta setmana el curs 2020/2021. L'any acadèmic estarà marcat inevitablement per les mesures de protecció i higiene enfront del COVID-19 com ara  l'ús obligatori de mascareta, la distància de seguretat interpersonal, la desinfecció i ventilació de les aules i els accessos senyalitzats i controlats. Totes elles, amb l'objectiu d'oferir un espai segur per als seus usuaris i usuàries.

Aquest curs la ràtio dels grups s'ha hagut de reduir passant de 25 i 30 alumnes a aules de 15 i 18, respectivament. A més, tots els i les alumnes han signat una declaració responsable amb el compromís de complir les normes de salut i higiene, d'acord amb els protocols del propi centre.

L'oferta educativa per a adults està formada per cursos d'educació bàsica com ara Alfabetització, Educació de Base i GES, cursos d'accés a Cicles Formatius Mitjà i Superior i proves d'Educació Secundària i idiomes com ara Valencià i Castellà per a estrangers.

Durant el curs, l'horari d'atenció i matrícula és els divendres al matí, de 10 a 13 hores, en el despatx 2.3 de la planta alta. Els interessats poden sol·licitar cita prèvia en el telèfon 96 275 80 30, marcant l'extensió 519 o 520. A més, els terminis ordinaris oberts per a l'admissió i inscripció en qualsevol programa formatiu estan oberts fins al pròxim 31 de gener, mentre que per als tres nivells del Cicle I de la FBPA s'ampliaran fins al 30 d'abril de 2021.

La regidora de Polítiques de Formació, Eva Santafé, ha insistit en la necessitat de les persones adultes de continuar aprenent i recuperar i mantindre unes rutines productives, precisament,  en un moment com l'actual i malgrat la pandèmia.